
PASIŪLYMAS


LIETUVOS RESPUBLIKOS
 SPECIALIŲJŲ TYRIMŲ TARNYBOS STATUTO 30 STRAIPSNIO PAKEITIMO ĮSTATYMO PROJEKTUI
NR. XIP-875

Argumentai: 
Atsižvelgiant į pateiktus pasiūlymus dėl Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinio dydžio, taikomo 2009 metais, įstatymo 3 straipsnio pakeitimo įstatymo projekto XIP-792(2), kuriais siūloma labiau proporcingai reglamentuoti valstybės tarnautojų darbo užmokesčio (sumažinimo) klausimus, t.y. sumažinti BMA iki 430 Lt, o ne iki 450 Lt,
reikėtų žymiai mažiau kištis į pareiginių atlyginimų koeficientų mažinimą ir nekeisti reguliavimo dėl pareiginių atlyginimų priedų už klases ar kvalifikacines kategorijas.
Taigi, siūloma teisėjų, pareigūnų ir valstybės tarnautojų atlyginimus mažinti tik 10%, atitinkamai sumažinant tik BMA dydį.
Jeigu būtų pritarta šiems kompleksiniams pasiūlymams, Seimo pareigūnų ir Vyriausybės kabineto narių darbo užmokestis sumažėtų apie 25%, o kitiems tarnautojams, teisėjams ir pareigūnams sumažėtų apie 10%.


Pasiūlymas: Siūloma teikiamam įstatymo projektui Nr. XIP-875  nepritarti.







Teikia Seimo nariai:
Vaidotas BACEVIČIUS
Pranas ŽEIMYS

